NaiveNeuron/SloPal huggingface dataset:
B. Bugár, podpredseda NR SR: (2005-03-17):
V. Ondrejka, poslanec: Vážený pán predsedajúci, kolegyne, kolegovia, Národná rada Slovenskej republiky uznesením z 20. januára 2005 pridelila návrh poslanca Národnej rady Slovenskej republiky Roberta Fica na vydanie zákona, ktorým sa mení zákon č. 141/1961 Zb. o trestnom konaní súdnom, na prerokovanie Ústavnoprávnemu výboru Národnej rady Slovenskej republiky. Poslanci Národnej rady Slovenskej republiky, ktorí nie sú členmi Ústavnoprávneho výboru Národnej rady Slovenskej republiky, neoznámili v určenej lehote gestorskému výboru žiadne stanovisko k predmetnému návrhu zákona. Ústavnoprávny výbor Národnej rady Slovenskej republiky návrh zákona prerokoval 9. marca 2005. Neprijal platné uznesenie, pretože predložený návrh nezískal podporu potrebnej nadpolovičnej väčšiny prítomných poslancov podľa § 52 ods. 4 zákona Národnej rady Slovenskej republiky o rokovacom poriadku. Uznesením č. 761 gestorský výbor poveril spravodajcu, aby informoval Národnú radu Slovenskej republiky o výsledku rokovania v Ústavnoprávnom výbore Národnej rady Slovenskej republiky a predkladal návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán predsedajúci, otvorte rozpravu.
A. Belousovová, podpredsedníčka NR SR: (2008-04-08):
Prerušujem rokovanie a po krátkej prestávke bude nasledovať hlasovanie. Ďakujem. (Prestávka.) (Po prestávke.)
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, prezentujme sa a hlasujme o návrhu pána poslanca Karlina. (Hlasovanie.) Prítomných 139 poslancov, za návrh hlasovalo 61, proti 35, zdržalo sa 43. Neschválili sme tento návrh.
Glváč, Martin, podpredseda NR SR (2017-10-11):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Budaj.
Glváč, Martin, podpredseda NR SR (2019-09-17):
Ďakujem. Vyhlasujem rozpravu za skončenú. Pán navrhovateľ nechce záverečné slovo. Pán spravodajca poprosím len termín hlasovania.
Laššáková, Jana, podpredsedníčka NR SR (2013-05-16):
Ďakujem, pani ministerka. Zaujmite miesto určené pre navrhovateľov. A teraz dávam slovo spoločnému spravodajcovi z výboru pre zdravotníctvo pánovi poslancovi Ladislavovi Andreánskemu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
P. Hrušovský, podpredseda NR SR: (2002-05-30):
(Hlasovanie.) 120 prítomných, 68 za, 5 proti, 42 sa zdržalo, 5 nehlasovalo. Neschválili sme tento pozmeňujúci návrh. A. Ivanko, poslanec: Pán predsedajúci, hlasovali sme o všetkých pozmeňujúcich a doplňujúcich návrhoch, ktoré vzišli z rozpravy.
Bugár, Béla, podpredseda NR SR (2011-09-14):
Ako posledný s faktickou pán poslanec Richter.
Bugár, Béla, podpredseda NR SR (2019-06-26):
Nech sa páči, prezentujme sa a hlasujme o pripomienkach zo spoločnej správy, okrem bodu 8. (Hlasovanie.) Prítomných 141, za 66, proti 23, zdržalo sa 52 poslancov. Tieto body sme schválili. Nech sa páči, bod 8. (Nesúhlasné reakcie z pléna.) Prosím? Áno, tieto body sme neschválili. Mýliť sa je ľudské. Tieto body zo spoločnej správy sme neschválili. Navrhnite ďalší postup. Ešte sme nehlasovali o bode 8. Nech sa páči.
Grendel, Gábor, podpredseda NR SR (2023-05-17):
Spravodajcom k tomuto bodu je opäť pán poslanec Milan Kuriak z navrhnutého gestorského výboru pre financie a rozpočet.
Šimečka, Michal, podpredseda NR SR (2024-02-06):
Prosím, prosím, nechajte pani poslankyňu vystúpiť.
Blcháč, Ján, poslanec NR SR (2020-07-23):
Ďakujem za slovo. Vážený pán minister, dovoľte mi tak úprimne, odvážne a pre ľudí pár poznámok. Ja som tu dnes počul viackrát porovnanie tejto krízy, ktorú prežívame, s krízou v roku 2008 až 2010 a chcem upozorniť ctených kolegov, že tieto krízy sa nedajú porovnávať, tá vtedy bola finančná, banková a dnes ju nazvime zdravotnú. Ale chcem povedať inú vec. Chcem povedať, že významným spôsobom sa na dopadoch koronakrízy a na jej, na jej riešení podieľali mestá a obce a len chcem pripomenúť, že v mestách a obciach žije 5,4 mil. Slovákov, na Slovensku žijú, ale žijú, sú to obyvatelia, sú to občania Slovenska a sú to obyvatelia miest a obcí a tieto obce a mestá naozaj zabrali. Žiaľ, že pri, pri tom všetkom sme zaznamenali výrazné straty, je to niekoľko desiatok miliónov eur, presne neviem, ma neberte za slovo. Ale podľa očakávaných výnosov z podielových daní a odhadov Rady pre rozpočtovú zodpovednosť odhadujem, že ten výpadok na podielových daniach je okolo 120 až 150 mil. eur na Slovensku. Žiaľ, nedočkali sme sa takej náhrady ako v roku 2009, že kde nám boli tieto výpadky uhradené, sľúbili sa pôžičky, požiadali sme, uvidíme, či budeme úspešní, aj keď to, samozrejme, až tak jasne neočakávam. Chcem pripomenúť, že to, čo sme počuli aj z vašich úst na ZMOS-e a na Únii miest, že naozaj mestá a obce si zodpovedne plnia svoje ekonomické programy, rozpočty, znižujú zadlženosť a majú aj rezervy, ale tie rezervy sú nachystané na rozvojové projekty, ktoré chceme realizovať. Takže chcem vás požiadať, aby ste sa venovali vážne týmto našim finančným problémom, ktoré sú pre obce a mestá nevyhnutné.
Svrček, Miloš, poslanec NR SR (2020-05-14):
Ďakujem pekne za slovo, pán predsedajúci. Na margo vystúpenia pána Kuffu chcem len povedať toľko, že ja som už myslel, že dôjdeme do takého štádia, že tu budeme počúvať vecné stanoviská, a vidím, že asi, asi sa toho nedočkáme. Ale ja normálne vážne, keď som vás tak teraz počúval, rozmýšľam nad tým, že či vás normálne nenavrhnem na Nobelovu cenu za literatúru, lebo takého prozaika v Nobelovom výbore asi ešte nestretli. Vy sa viete vyjadriť od geneticky modifikovaných organizmov až po karanténne centrá. Ako normálne ja si myslím, že máme tu nábeh na Danka číslo 2. Ďakujem pekne.
P. Paška, predseda NR SR: (2006-10-24):
O výsledku prerokovania návrhu vo výboroch bude informovať predseda výboru pre financie, rozpočet a menu pán poslanec Jozef Burian.
Bugár, Béla, podpredseda NR SR (2019-06-18):
Pán spravodajca? Nie. Ďakujem. Prerušujem rokovanie o tomto bode programu. Budeme pokračovať druhým čítaním o vládnom návrhu zákona o zaručenej elektronickej fakturácii a centrálnom ekonomickom systéme (tlač 1432). Pán minister, nech sa páči, máte slovo. (Rokovanie o vládnom návrhu zákona o zaručenej elektronickej fakturácii a centrálnom ekonomickom systéme a o doplnení niektorých zákonov , tlač 1432.)
Krajkovič, Mikuláš, poslanec NR SR (2014-09-23):
Pán predseda, dajte, prosím, hlasovať o uznesení Národnej rady Slovenskej republiky, ktorým Národná rada podľa čl. 86 písm. d) Ústavy Slovenskej republiky vyslovuje s dohodou súhlas a zároveň rozhodla, že dohoda je medzinárodná zmluva podľa článku 7 ods. 5 Ústavy Slovenskej republiky, ktorá má prednosť pred zákonmi. Prosím, dajte hlasovať.
Huliak, Rudolf, poslanec NR SR (2024-05-15):
Ďakujem pekne, pán predsedajúci. Podávam procedurálny návrh, vážený pán podpredseda Národnej rady, v mene troch poslaneckých klubov, SMER – SD, HLAS a SNS, aby sa v rozprave o prvom čítaní o vládnom návrhu zákona o Slovenskej televízii a rozhlase, tlač č. 278, postupovalo podľa § 29 a) zákona o rokovacom poriadku a aby čas určený na rozpravu bol 24 hodín. Ďakujem. (Reakcie z pléna.)
Kollár, Boris, predseda NR SR (2023-02-07):
Ďakujem pekne. Prosím pre záznam. Ďakujem pekne a budeme teraz po dvoch minútach prestávky pokračovať ďalej v rokovaní Národnej rady. (Prestávka.)
Grendel, Gábor, podpredseda NR SR (2022-09-30):
Vyhlasujem všeobecnú rozpravu za skončenú. Želáte si záverečné slovo, pán navrhovateľ? Nech sa páči.
Medvecký, Andrej, poslanec NR SR (2021-09-22):
Ďakujem za slovo. Stano, ďakujem za príhovor. My musíme bojovať proti diskriminácii tých, ktorí sa jednoducho nechcú dať zaočkovať experimentálnou vakcínou. Tie štatistiky, ktoré uvádzajú tých mŕtvych po očkovaní, sú totálne nezmysly. Pred dvoma týždňami som sa stretol s človekom v Turčianskych Tepliciach, ktorý osobne poznal ľudí len z okresu, ktorí zomreli po očkovaní. Jeden hasič, celý život zdravý, nemal žiadne choroby, dal sa zaočkovať, zomrel. A jednoducho títo ľudia vôbec nie sú ani v štatistikách, nie sú nikde. To znamená, že všetky tieto štatistiky sú len bludy a klamstvá, len na to, aby ľuďom nenahnali strach a ešte vo väčšej miere odmietali zaočkovanie ľudí. Ďakujem.
P. Paška, predseda NR SR: (2007-06-20):
(Hlasovanie.) 138 prítomných, 51 za, 52 proti, 34 sa zdržalo, 1 nehlasoval. Ani druhý pozmeňujúci návrh pána poslanca Bárdosa sme neprijali. Ďalej.
Verešová, Anna, poslankyňa NR SR (2017-03-22):
Ďakujem za podporu. A ja verím, že aj ďalší poslanci sa s týmto návrhom stotožnia. Totižto naozaj poznám viacero takýchto rodín, ktoré sa rozhodli, mladých rodín, ktoré sa aj dokonca rozhodli mať tie deti ako súrodencov s menším vekovým odstupom, a naozaj potom sa tu jedná o nejakú trošku nespravodlivosť alebo diskrimináciu. Lebo ten čas nejaký ročný, možno polročný, sa starajú tieto maminy, títo rodičia o dve deti súčasne. Takže prečo by to nemohlo byť úplne rovnako ako pri dvojičkách alebo trojičkách? V podstate aj tu ide o nejakú podporu mladých rodín a ich rozhodnutí a správnych rozhodnutí, že chcú mať takto deti ako súrodencov skôr po sebe, rýchlejšie po sebe, aby nebol medzi nimi taký veľký rozdiel. Ďakujem.
Hrušovský, Pavol, predseda NR SR (2011-10-18):
Hlasujeme o návrhu. (Hlasovanie.) 146 prítomných, 75 za, 11 proti, 60 sa zdržalo. Návrh sme schválili. Prosím ďalší návrh.
Gibalová, Monika, poslankyňa NR SR (2011-07-11):
Ďakujem pekne, pán predseda. Pani poslankyňa Tomanová, nechcete predĺžiť vek odchodu do dôchodku, zároveň namietate náš návrh zaviesť možnosť, nie povinnosť rozviazať pracovný pomer so zamestnancom, ktorý splnil nároky na starobný dôchodok. Čo vlastne chcete? Nedá mi nekomentovať vaše vyjadrenie o sociálnej eutanázii, o uzákonenej sociálnej eutanázii z piatka. Pani Tomanová, to vy ste spôsobili sociálnu eutanáziu prijatím zákona o sociálnych službách, ktorým ste zamedzili tisíckam ľudí pomoc, na ktorú boli odkázaní.
Figeľ, Ján podpredseda NR SR (2013-03-20):
Poprosím o kľud v sále.
Urban, Miroslav, poslanec NR SR (2022-10-04):
Ďakujem za slovo. Ten problém s lekármi špecialistami ste dobre povedali, pán doktor Baláž. Špecialisti akonáhle získajú tú atestáciu, tak špekulujú o súkromnej praxi. Mnohí majú viacero úväzkov. Pracujú v nemocnici, popritom poobede pracujú ešte na svojich súkromných ambulanciách, tak si privyrábajú a strácajú aj do istej miery takú lojalitu k nemocnici. Majú kopec iných takých podružných úväzkov, a to nie je vhodné. Potom sa tí lekári viac-menej strácajú a nemocnicu využívajú akurát na to, aby im zaplatila daňové veci a tieto, čo treba a popri tom majú kopec iných takýchto aktivít, kde si privyrábajú. Myslím si, že pre nás je dobré, aby tí odborníci špecialisti zostávali v nemocniciach. To zlepšuje tú odbornú garanciu aj zdravotnú starostlivosť, ak to poznáte. Keď zájdete do nemocnice naozaj tam niekedy je tam primár atestovaný, ešte nejakí dvaja-traja lekári a potom je tam desať lekárov bez atestácie, ktorí akurát čakajú, chcú si v rámci toho, povinnej predatestačnej náplne absolvujú všetky tie kurzy, čo treba, nemocnica im to všetko zaplatí a potom len čo získajú tú atestáciu, tak už špekulujú nad tým, že z nemocnice odídu a idú do súkromných praxí. Takže ja myslím, tých špecialistov si treba udržať a tá motivácia, nielen ten koeficient, ale aj každý odpracovaný rok. Ale to sa týka všetkých tých zdravotníckych povolaní. Keď tam niekto robí rok, dva, päť a vidí, že mu tá mzda narastá každým rokom, tak skôr v tom pracovnom úväzku s nemocnicou zostane a neprejde niekde do inej sféry. Dokonca, však to vieme, že tí zdravotníci naozaj odchádzajú pracovať úplne mimo zdravotníctva. Čiže aj tá motivácia za každý odpracovaný rok u všetkých povolaní je, myslím, že je dosť motivujúca. Ďakujem.
Richter, Ján, poslanec NR SR (2020-07-14):
Pán podpredseda Národnej rady, ďakujem pekne za slovo. Vážený pán minister, vážené kolegyne, kolegovia, veľmi stručne, budem sa držať merita veci. Diskutujeme alebo prerokovávame skrátené konanie, možno k obsahu vystúpim v tej druhej časti. Veľmi veľa za mňa povedala aj kolegyňa Hatráková. Chcem pekne poďakovať za to vystúpenie. Pán minister, ja vás chcem poprosiť jednu jedinú vec. Skúste nám veľmi konkrétne a pragmaticky povedať, prečo skráteným konaním, pretože 1. septembra bude päť rokov, čo je účinný tento zákon, a celkom prirodzene som očakával, že môže prebehnúť nejaká diskusia, možno aj novela, že zapracujeme veci, ktoré sa týkajú aplikačnej praxe, aby sme zefektívnili činnosť a výkon práce komisárov, ale absolútne nerozumiem a nechápem tomu skrátenému konaniu. Naopak, my sme veľmi veľa pre, nazvem to, znevýhodnené sociálne skupiny, ktoré by mali práva týchto ľudí obhajovať, práve komisári, či sa to týka detí, alebo zdravotne ťažko postihnutých, do istej miery počas pandémie sanovali. Ja vysoko dobre oceňujem dávku SOS, ktorá v značnej miere v tomto, v tomto môže pomôcť, no a dobre, valorizovali sa príspevky pre opatrovateľky. Trošku ma mrzí tí, mrzia tí asistenti, ale reálne predpokladám, že ten prísľub, že do konca roka to bude nejaké komplexné riešenie, sa v tomto smere dodrží. Preto absolútne nerozumiem a nechápem tejto veci. Viete, v dvetisícpätnástom sme prijímali tento zákon. Áno, pani poslankyňa povedala, Parížske princípy boli prijaté v decembri 1993. Všetky garnitúry vlád, čo tu boli, od Mečiara, Dzurindu a ďalších sa touto otázkou veľmi nezaoberali. Preto aj my sme išli trošku do neznáma a zato hovorím, že akákoľvek novela, ktorá by vylepšila prácu a činnosť komisárok, je vítaná po tých piatich rokoch, ale prečo skrátené konanie, tomu absolútne nerozumiem. Ja sa ospravedlňujem, ale dovolím si prečítať vystúpenie pani prezidentky práve k tejto problematike. Pani prezidentku vnímam ako nejakú morálnu autoritu, preto apelujem cez ňu smerom k vám: „Prijímajte preto len také zákony, aké by ste chceli, aby platili aj za vlády vašich oponentov. Prijímajte ich takým spôsobom, akým by ste chceli, aby ich prijímali aj oni. Chcem vás, pani poslankyne, páni poslanci, v tejto súvislosti ubezpečiť, že k svojej role v legislatívnom procese budem pristupovať maximálne zodpovedne a konštruktívne. Pre dobré nastavenie našich vzťahov však chcem vopred oznámiť, že pre mňa budú ťažko akceptovateľné zákony v zrýchlenom legislatívnom procese, ak na ne nebude zákonný dôvod, a tiež zákony prijaté v podobe tzv. prílepku. Teda zákony prijaté v rozpore s pravidlami legislatívneho procesu.“ Preto tá moja otázka veľmi konkrétna a k obsahu možno, keď budeme preberať návrh novely vecného zákona. Ďakujem.
Laššáková, Jana, podpredsedníčka NR SR (2013-02-12):
Pán poslanec Štefanec.
Hargaš, Ján, poslanec NR SR (2024-02-08):
Ďakujem, pán predsedajúci, aj keď ma prekvapuje, že sa pýtate pána Čellára, či má procedurálny, pretože štandardne ste túto rozpravu viedli tak, že procedurály ste nechávali... (Prerušenie vystúpenia predsedajúcim.)
Pročko, Jozef, poslanec NR SR (2020-11-12):
Reagujem naňho, reagujem naňho!
Antal, Peter, poslanec NR SR (2017-02-01):
Ďakujem.
Jurinová, Erika, podpredsedníčka NR SR (2012-10-17):
Ďakujem, pán poslanec. Na vaše vystúpenie štyri faktické poznámky. Aj pán minister požiadal o slovo. Takže, pán poslanec Fecko, nech sa páči.
Baránik, Alojz, poslanec NR SR (2017-09-07):
... a v tej súvislosti na reakciu kolegyne Blahovej na jeho vystúpenie tak, že poviem, že (smiech v sále a potlesk) sme mali možnosť si vypočuť vystúpenie najväčšieho psychopatického klamára na Slovensku.
Matovič, Igor, poslanec NR SR (2016-04-19):
... za tvoje vystúpenie. A chcel by som ti, Veronika, povedať, že nabudúce, keď ti bude predsedajúci skákať do reči, a nie ako žene, ale ako vystupujúcemu, tak mu, prosím ťa, povedz, že nech si prečíta rokovací poriadok. V rokovacom poriadku nenájde ani jedinú stať, ktorá by oprávňovala predsedajúceho skákať ľubovoľne do reči vystupujúcemu a zároveň ho akýmkoľvek spôsobom komentovať. Čiže odkáž, prosím ťa predsedajúcemu, nech nezneužíva svoje postavenie a nech takýmto spôsobom nemanipuluje vystupovanie a nevyrušuje vystupovanie vystupujúceho.
Žiga, Peter, minister hospodárstva SR (2018-10-16):
Ďakujem pekne, pán predsedajúci. Tento vládny návrh zákona predkladám s cieľom vytvoriť podmienky pre rozvoj v oblasti budovania infraštruktúry pre alternatívne palivá. Návrhom zákona sa ďalej vytvárajú podmienky na podporu najmenej rozvinutých okresov prostredníctvom finančných prostriedkov z rozpočtovej kapitoly ministerstva hospodárstva a zároveň sa zabezpečuje zosúladenie okruhov oprávnených žiadateľov o dotáciu na podporu ochrany spotrebiteľa s pojmológiou zákona o ochrane spotrebiteľa, zosúladenie zákona o dotáciách so zákonom o podpore obnoviteľných zdrojov energie a vysoko účinnej kombinovanej výroby, precizovanie právnej úpravy a odstránenie nejasností, ktoré vyplynuli z aplikačnej praxe. Návrh zákona je vypracovaný v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, a súčasne je v súlade s právom Európskej únie. Ďakujem pekne, pán predsedajúci, skončil som.
Grendel, Gábor, podpredseda NR SR (2020-10-14):
Pán poslanec bol posledný písomne prihlásený. Dávam teraz možnosť prihlásiť sa do rozpravy ústne. Vyhlasujem rozpravu za skončenú. Má záujem vystúpiť pán navrhovateľ? Takže nech sa páči, slovo má pán minister zdravotníctva.
Bugár, Béla, podpredseda NR SR (2019-09-11):
Prezentujme sa a hlasujme o tomto návrhu. (Hlasovanie.) Prítomných 143, za 3, proti 54, zdržalo sa 86 poslancov. Bod č. 5 zo spoločnej správy nebol schválený.
Vons, Peter, poslanec NR SR (2022-12-02):
Ďakujem, pán podpredseda. Vážené kolegyne, kolegovia, Osobitný kontrolný výbor Národnej rady Slovenskej republiky na kontrolu činnosti Vojenského spravodajstva predkladá v súlade s § 9 zákona či § 9 zákona č. 166/2003 Z. z. o ochrane súkromia pred neoprávneným používaním informačno-technických prostriedkov a o zmene a doplnení niektorých zákonov správu výboru o stave použitia informačno-technických prostriedkov za I. polrok 2022. V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov, výborov, výbor požiadal Ministerstvo obrany Slovenskej republiky v mesiaci júl 2022 o zaslanie správy o použití informačno-technických prostriedkov za I. polrok 2022. Správa o použití informačno-technických prostriedkov za I. polrok 2022 bola predložená v neutajenej verzii, vrátane verzie na elektronickom nosiči. Údaje o použití informačno-technických prostriedkov, tak ako boli predložené, sú uvedené v správe. Osobitný kontrolný výbor Národnej rady Slovenskej republiky na kontrolu činnosti Vojenského spravodajstva uvedenú správu prerokoval na 14. schôdzi výboru dňa 28. septembra 2022. Prijal uznesenie č. 51, ktorým vzal predmetnú správu na vedomie s odporúčaním Národnej rade Slovenskej republiky vziať ju na vedomie. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku Národnej rady Slovenskej republiky, predkladám Národnej rade Slovenskej republiky návrh uznesenia, ktorý je súčasťou tejto správy. A teraz návrh. Návrh uznesenia k správe Osobitého kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za I. polrok 2022, tlač 1195. Národná rada Slovenskej republiky berie na vedomie správu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za I. polrok 2022, tlač 1195. Skončil som, pán predsedajúci, môžete otvoriť rozpravu.
Drucker, Tomáš, minister zdravotníctva SR (2017-10-10):
Vážený pán predsedajúci, vážené panie poslankyne, páni poslanci, návrh zákona, ktorého cieľom je riešenie financovania zdravotnej starostlivosti zo systému verejného zdravotného poistenia, sa predkladá ako iniciatívny návrh. Vládny návrh... (Ruch v sále. Prerušenie vystúpenia predsedajúcim.)
Paška, Pavol, predseda NR SR (2012-11-28):
Je tu pán minister, je tu aj pán spravodajca. Pani poslankyňa Vaľová do rozpravy.
Fico, Robert, poslanec NR SR (2023-03-28):
Ďakujem. Pán predseda, iba využívam vystúpenie pána ministra, chcem požiadať o taký vzájomný rešpekt. Pokiaľ by bolo možné o 12.00 hod. prerušiť schôdzu, pretože máme plánované ďalšie aktivity, čiže o všetkých bodoch, ktoré boli plánované hlasovať teraz, sa bude hlasovať o 17.00 hodine.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme o týchto bodoch pána poslanca Baránika. (Hlasovanie.) Prítomných 144, za 54, proti 67, zdržalo sa 22 poslancov, 1 nehlasoval. Konštatujem, že ani tieto body sme neschválili.
Figeľ, Ján, podpredseda NR SR (2012-11-30):
S reakciou na faktickú, nech sa páči, pani Erika Jurinová.
Madej, Róbert, poslanec NR SR (2014-11-26):
Rád by som informoval členov ústavnoprávneho výboru, že je zvolané rokovanie výboru na 12.00 hod. dnes. Ďakujem pekne.
P. Hrušovský, predseda NR SR: (2002-12-12):
Dovoľte mi, aby som vám v mojom mene zablahoželal šťastné a veselé požehnané vianočné sviatky vám, vašim rodinám a blízkym príbuzným. Je to príležitosť, keď hádam dokážeme zabudnúť na denné problémy, možno aj nedorozumenia, ktoré prichádzajú v rámci výkonu našich poslaneckých funkcií, aby sme trošku pookriali a nabrali ducha a sily do ďalšej poslaneckej práce, ale aj do nášho občianskeho a rodinného života. Toto vám chcem zablahoželať a zároveň vám chcem zaželať veľa zdravia, božieho požehnania do nového roku, aby sa nám spoločne všetkým darilo napĺňa ideály lepšieho a šťastnejšieho života pre všetkých občanov Slovenskej republiky. Dovoľte mi, aby som vás na záver rokovania 4. schôdze Národnej rady pozval do  parlamentného salóna na čašu šampanského a takto sme sa spoločne rozlúčili s týmto rokom, ale aj s dnešným posledným dňom rokovania 4. schôdze Národnej rady Slovenskej republiky. Ďakujem pekne. (Potlesk). Pozývam vás všetkých do parlamentného salóna, počkáme, samozrejme, na vyhlásenie výsledkov tajnej voľby a po vyhlásení výsledkov tajnej voľby rokovanie 4. schôdze Národnej rady skončíme. Pán poslanec Hort.
Podmanický, Ján, poslanec NR SR (2011-05-27):
Ďakujem pekne za slovo. Ja nadviažem na slová môjho predrečníka pána poslanca Blanára a zároveň predsedu Žilinského samosprávneho kraja a obraciam sa na vás, páni vládni poslanci, pretože od vás závisí, či tento zákon posuniete do druhého čítania, alebo nie, nakoľko máte väčšinu a nesiete absolútnu zodpovednosť za riadenie štátu. Ja chcem opäť spomenúť a zdôrazniť, že pani premiérka Iveta Radičová na stretnutí Rady ZMOS-u v Štrbe pred niekoľkými týždňami prisľúbila starostom a primátorom, že táto nesystémová daň, ktorá sa zaviedla v decembri minulého roku pre obce a mestá, bude zrušená. Prvú možnosť potvrdiť jej slová, páni poslanci, ste mali pred, myslím, na minulej schôdzi, keď sme predkladali aspoň čiastočnú úpravu, aby od tejto dane boli oslobodené sociálne nájomné byty. Bohužiaľ, ani jeden poslanec, ani jeden poslanec vládnej koalície slová pani premiérky nepotvrdil, a tým ju do určitej miery postavil do pozície klamárky. Očakával som, že aspoň vy, páni poslanci, ktorí pracujete v samospráve, vidím tu pána poslanca z Terchovej, z obecného zastupiteľstva, očakával som, že aspoň vy niektorí, ktorí poznáte tie problémy, ktoré dnes samospráva má, tento návrh zákona podporíte. Spomeňte si, prosím, že to bola vaša vláda, ktorá zavádzala fiškálnu decentralizáciu a zaviedla určité základné pravidlá fungovania a financovania obcí a miest. Práve zavedením tejto dane ste ten systém narušili a narušili ste ho v čase, keď bežia na Slovensku eurofondy a obce sa podieľajú na spolufinancovaní eurofondov vo výške 5 %, prípadne viac, ak vzniknú niektoré ďalšie výdavky, ktoré projekty neriešili. Obce teraz potrebujú v kombinácii s výpadkom daní v súvislosti so svetovou hospodárskou krízou naozaj dostupné finančné prostriedky a práve príjmy z prenájmu a z predaja boli tie dostupné finančné prostriedky, ktoré obec používala na spolufinancovanie rozvojových aktivít. Takže, páni poslanci z vládnej koalície, prosím, neberte tento návrh zákona politicky, berte ho vyslovene odborne a vecne a v súlade s tým, čo aj pani premiérka sľúbila, vás prosím, aby ste za tento návrh zákona zahlasovali. A napokon posledná vec, touto daňou nesystémovou, ktorú ste v decembri zaviedli, ste potrestali aktívne obce. Potrestali ste tie obce, ktoré stavali nájomné byty, potrestali ste tie obce, ktoré svoj vlastný majetok pretvárali na nájomné priestory, na obchodné priestory, aby si vytvorili vlastný ekonomický nástroj, ktorý pomôže životu obce. Vy ste potrestali tieto obce, lebo tieto obce sú zdaňované touto mimoriadnou daňou. Takže opäť ďalší dôkaz toho, aké zlé bolo toto rozhodnutie. No a na záver chcem... (Prerušenie vystúpenia predsedajúcim.)
M. Číž, podpredseda NR SR: (2007-03-22):
Vážené kolegyne, kolegovia, prerušujem rokovanie o tomto bode programu. Teraz sa vrátime k prvému čítaniu o návrhu poslanca Národnej rady Slovenskej republiky Petra Miššíka na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Tento návrh máme ako tlač 213 a návrh na pridelenie výborom máte v tlači 207. Nech sa páči, pán poslanec Miššík, máte slovo.
Paška, Pavol, predseda NR SR (2014-09-24):
Pán poslanec, prepáčte, že vás prerušujem, ale pýtam sa: Neušlo vám trošku, že hovoríme o platových náležitostiach?
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 122 poslancov, za 80, proti 11, zdržalo sa 31. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
P. Hrušovský, predseda NR SR: (2003-10-24):
(Hlasovanie.) Prítomných je 130 poslancov, za 55, proti 57, zdržalo sa 17, nehlasoval 1. Návrh sme neschválili. Ďalšie návrhy. R. Hamerlik, poslanec: Áno. Pán predseda, teraz pristúpime k hlasovaniu o pozmeňujúcich návrhoch z rozpravy, keďže spoločná správa neobsahuje žiadne takéto návrhy. Takže ako prvý som vystúpil ja a predložil som pozmeňujúci návrh, ktorý obsahuje 17 bodov. Navrhujem o nich hlasovať spoločne. Dajte, prosím, o mojom návrhu hlasovať.
P. Hrušovský, podpredseda NR SR: (2002-01-31):
Pani poslankyňa Sabolová sa pýta pána podpredsedu vlády pre ekonomiku Ivana Mikloša, za ktorého bude odpovedať pán minister Šimko: „Považujete za správne, aby Úrad daňového preverovania bol podriadený subjektu, ktorý sa má sám preverovať?“ Pán minister, prosím o vašu odpoveď.
Nemky, Martin, poslanec NR SR (2019-09-18):
Správa ústavnoprávneho výboru neobsahuje žiaden pozmeňujúci a doplňujúci návrh, takže teraz pristúpime k hlasovaniu o pozmeňujúcom návrhu, ktorý odznel v rozprave.
Danko, Andrej, podpredseda NR SR (2024-04-30):
Ďakujem. Keďže sme vyčerpali čas na rokovanie, prerušujem rokovanie o tomtom bode programu. Pokračujeme v štvrtok o deviatej hodine ráno. Ďakujem. (Prerušenie rokovania o 19.01 hodine.)
P. Paška, predseda NR SR: (2009-06-24):
Takže pani poslankyňa Laššáková.
A. Slafkovský, poslanec: (2001-09-19):
Ďalší príklad, ako sa venujeme kultúre, alebo nevenujeme. Naše partnerské mesto Kiskeres, keď sme ich tam navštívili a rozprávali sme sa o tom, že ako spolupracujú s Maticou, tak nechceli ani o nej počuť, pretože namiesto toho, aby im pomohla a poslala knihy na vyučovanie slovenčiny v škole, tak im poslala „výcuc“, alebo výber z kníh, ktoré našla v nejakej straníckej knižnici. Tak sme im potom za vlastné peniaze knihy poslali. A výstava, ktorú sme tam usporiadali, „Žriedlo duchovnej sily“ obišla celé Maďarsko a mala trikrát vysielanie v celoštátnej maďarskej televízii. Ďakujem. I. Presperín, podpredseda NR SR: Pán poslanec Hudec, nech sa páči, sa vyjadrí. I. Hudec, poslanec: Ďakujem za slovo. Pán poslanec Slafkovský, mňa mrzí, že ste takto zareagovali na moje vystúpenie, ale je to vaša vôľa a, samozrejme, vaše presvedčenie, nechcel som diskutovať o podružných, iste aj negatívnych sprievodných veciach, ktoré sa vtedy udiali. Podstata však bola niekde inde a hovoril som o niečom trošku inom. Ešte raz, mrzí ma to, lebo vaše vystúpenia doteraz vždy smerovali k nejakému konkrétnemu problému, a keď to aj bolo polemické, vždy ste sledovali zrejme, aspoň tak som vždy vycítil, to, aby sa vec vyriešila. Tentoraz to tak nebolo. Škoda. Ďakujem. I. Presperín, podpredseda NR SR: Ďakujem, pán poslanec Hudec. Pán poslanec Slafkovský má zrejme procedurálny návrh, nech sa páči.
A. Slafkovský, poslanec: (2008-11-25):
Ak chcete získať väčšiu podporu skutočne na verejnosti, aj od lekárskej a zdravotníckej verejnosti, aj od nás, treba jasne povedať, aký je cieľ a čo chcete, aby boli karty na stole, lebo bez toho sa nedohodneme. A ak nechcete zdvíhať odvody, no ja verím, že nechcete zdvíhať odvody, ale ešte nebol na svete vymyslený systém, ktorý by dokázal za spoločné, teda štátne prostriedky poskytnúť všetkým ľuďom nesmrteľnosť. Ľudia by chceli byť nesmrteľní, a keď chcú byť nesmrteľní, tak si to musia aj troška zaplatiť. Ak im takto nebudú platiť, tak bude stále, neustále narastať rozdiel medzi tým, aké sú požiadavky a aké sú možnosti, kým si neuvedomia, že všetko má svoju cenu vrátane zdravotníckej starostlivosti. Ďakujem.
Mizík, Stanislav, poslanec NR SR (2018-05-29):
Ďakujem za slovo. Pán Marček, spomenul ste skutočnosť, že rôzni aktivisti propagujú možnosť potratov a súčasne aj dovoz migrantov. Myslím si a všetky indície tomu nasvedčujú, že je to zámer, oslabiť demografiu európskych národov, doviezť milióny migrantov, zmiešať populáciu, vytvoriť polotmavú, zmiešanú rasu s IQ 70-80, ktorá by sa ľahko ovládala, ako som to už tu v parlamente povedal. To, že dovoz migrantov existuje, je neodškriepiteľný fakt, však rôzne mimovládky ich častokrát donášajú nielen zo stredu mora, ale dokonca rovno z afrických brehov. Ďakujem za slovo.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 77 poslancov, proti 1 poslanec, zdržalo sa 58 poslancov, nehlasoval 1 poslanec. Sme v treťom čítaní . Otváram rozpravu v rámci tretieho čítania. Pýtam sa, či chce niekto predložiť návrhy v zmysle § 85 zákona o rokovacom poriadku. Ak nie, vyhlasujem rozpravu za skončenú. Máte slovo, pán spravodajca.
Kiššová, Jana, poslankyňa NR SR (2015-10-01):
Ďakujem pekne, ja by som chcela podporiť to, čo hovoril môj predrečník Peter Osuský, že jednoducho jeden občan nemôže byť zodpovedný za niečo, na čo nemá vôbec žiadny dosah, a to sú tie poveternostné, klimatické podmienky, ktoré nemáme šancu ovplyvniť, a ľudia, ktorí sú v tom čase, kedy im napadá sneh na chodníku, niekde mimo, jednoducho nemôžu byť za to zodpovední. A prikláňam sa aj k tomu, že vyňať z týchto povinnosti len istú skupinu ľudí, ktorí možno majú zložitejšie podmienky na to, plniť si túto povinnosť, ktorú im štát ukladá, napriek tomu si myslím, že nie je správne. Myslím si, že aj jeden zdravý pracujúci človek, ktorý je cez deň buď v práci, alebo odíde na tri dni na služobnú cestu, alebo ide v čase svojej dovolenky mimo svojho bydliska na dovolenku, nemá objektívne možnosť predísť nejakému nešťastiu, za ktoré je v konečnom dôsledku zodpovedný, čiže rozumiem tomu návrhu zákona, ktorý pán kolega predkladá, aj ho za SaS-ku podporíme, ale bola by som veľmi rada, keby sme mysleli v širšom kontexte aj na ľudí, ktorí sú pracujúci, zdraví, ale jednoducho objektívne nemajú šancu, nejakým takýmto nepríjemnostiam predísť a sú za ne zodpovední. Ďakujem.
Petro, František, poslanec NR SR (2015-09-24):
Ďakujem pekne. Vážený pán predseda, vážený pán minister, panie kolegyne poslankyne, páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor, výbor pre zdravotníctvo, výbor pre obranu a bezpečnosť a výbor pre ľudské práva a národnostné menšiny. Ako gestorský výbor navrhol ústavnoprávny výbor s tým, aby výbory prerokovali návrh zákona do 9. novembra 2015 a gestorský výbor do 10. novembra 2015. Zo znenia uvedeného návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, skončil som. Otvorte, prosím, všeobecnú rozpravu.
Puci, Róbert, poslanec NR SR (2013-11-27):
Ďakujem veľmi pekne. Vážená pani predsedajúca, kolegyne, kolegovia, Národná rada Slovenskej republiky uznesením č. 831 zo 16. októbra 2013 pridelila vládny návrh zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov, tlač 721, na prerokovanie týmto výborom: – Ústavnoprávnemu výboru Národnej rady Slovenskej republiky, – Výboru Národnej rady Slovenskej republiky pre financie a rozpočet, – Výboru Národnej rady Slovenskej republiky pre pôdohospodárstvo a životné prostredie a – Výboru Národnej rady Slovenskej republiky pre hospodárske záležitosti. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona – § 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov. Všetky výbory Národnej rady Slovenskej republiky, ktorým bol vládny návrh zákona pridelený, s ním súhlasili a odporučili ho Národnej rade Slovenskej republiky schváliť s pripomienkami tak, ako sú uvedené v časti IV. spoločnej správy aj s odporúčaním gestorského výboru. Gestorský výbor odporúča hlasovať o bodoch spoločnej správy nasledovne: – o bodoch spoločnej správy č. 1 až 37 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto vládnemu zákonu, vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov, schváliť s pripomienkami. Spoločná správa výborov Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 223 z 26. novembra 2013. V citovanom uznesení ma výbor poveril ako spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pani predsedajúca, skončil som, otvorte, prosím, rozpravu, do ktorej sa hlásim ako prvý.
Blanár, Juraj, podpredseda NR SR (2022-12-06):
Prezentujme sa a hlasujme o tomto návrhu pána spravodajcu. (Hlasovanie.) Prítomných 132 poslancov, za hlasovalo 98, proti boli 26, zdržalo sa 7, nehlasoval 1. Tento, tieto návrhy sme schválili zo spoločnej správy. Nech sa páči, pán spravodajca, uveďte ďalšie hlasovanie.
Migaľ, Samuel, poslanec NR SR (2024-06-11):
Teraz budeme hlasovať o pozmeňujúcom návrhu pani poslankyne Števulovej.
Grendel, Gábor, podpredseda NR SR (2022-03-17):
Pán spravodajca, záverečné slovo, nech sa páči.
Kollár, Boris, predseda NR SR (2022-05-19):
S ďalšou faktickou pán poslanec Kočiš.
Laššáková, Jana, podpredsedníčka NR SR (2015-04-24):
Pán poslanec Lipšic, nech sa páči.
Danko, Andrej, podpredseda NR SR (2024-04-30):
Pani poslankyňa Kolíková.
Abrhan, Pavol, poslanec NR SR (2014-11-08):
Pán predseda, ja som riadne predniesol návrh uznesenia, je pravda, že pani spravodajkyňa zaujala k tomuto stanovisko, a ja som predniesol námietku voči tomuto rozhodnutiu spravodajkyne.
Pčolinský, Peter, podpredseda NR SR (2022-12-08):
Ďakujem. Moju podporu to nemá. Pán poslanec Kuffa. Nech sa páči.
Bugár, Béla, podpredseda NR SR (2010-08-11):
Pán poslanec Beblavý.
Hrnčiar, Andrej, podpredseda NR SR (2019-05-20):
Dve faktické poznámky. Nech sa páči, pani poslankyňa Blahová.
Grendel, Gábor, podpredseda NR SR (2021-11-04):
Dobre, tak nekomentujte počas rozpravy.
Blaha, Ľuboš, podpredseda NR SR (2024-04-19):
Pán poslanec Ondrej Dostál.
Hraško, Igor, poslanec NR SR (2013-10-15):
Ďakujem, pán predseda. Ja som podal dva návrhy o zaradenie dvoch bodov programu. Takže neviem, prečo ste povedali, že nie je o čom hlasovať. Dal som návrh na zaradenie dvoch bodov, tak vás prosím, aby sa o týchto dvoch bodoch dalo hlasovať.
Hrušovský, Pavol, podpredseda NR SR (2010-12-01):
Ďakujem, pán minister, za uvedenie návrhu. Teraz poprosím pána poslanca Markoviča, aby z poverenia výboru Národnú radu informoval o stanovisku, ako aj o návrhoch, ktoré boli prednesené a gestorským výborom schválené vo výboroch, ktorým bol návrh zákona pridelený na prerokovanie. Nech sa páči, pán poslanec.
Šípošová, Janka, poslankyňa NR SR (2015-09-16):
Toto nazývame skrátené konanie. No takže pán Bugár hovoril na júnovej schôdzi niečo, ako takú vetu povedal, že my nie sme rovnakí, a ja som potom po ňom hovorila, že utečenci nie sú hrča plastelíny, ale že sú to ľudské bytosti a tak ďalej, a tiež som povedala, zhodou okolností ten text tu mám teraz, že sa musíme pripraviť lepšie aj na našu vlastnú slovenskú nenávisť. A bohužiaľ, nie som si istá, že či som naozaj nemala pravdu. Ale chcem hovoriť, že vtedy sme aspoň hovorili o utečencoch, utečenci sú ľudia, teraz už hovoríme iba o kvótach. Tak to už mi príde, že už hovoríme len o slovách alebo o číslach. A ja si myslím a mám taký návrh, skúsme nahradiť to slovo „kvóty“ a hovorme o niečom inom. Už len to samotné slovo vyvoláva alergiu. A chcem sa opýtať pána ministra Kaliňáka, keďže on je tu, chcela som sa pána Lajčáka opýtať, ako sa chápu alebo mohli by sa chápať...; a nevyjde mi to. (Prerušenie vystúpenia časomerom.)
Glváč, Martin, podpredseda NR SR (2018-09-12):
S faktickými poznámkami nikto. Ďalší v rozprave je pán poslanec Dostál, nech sa páči.
Bugár, Béla, podpredseda NR SR (2018-10-16):
Ďakujem pánovi podpredsedovi vlády. A teraz dávam slovo spravodajcovi z výboru pre pôdohospodárstvo a životné prostredie pánovi poslancovi Krajkovičovi, aby informoval Národnú radu o výsledku rokovania výborov a stanovisku gestorského výboru, nech sa páči.
Kollár, Boris, predseda NR SR (2022-02-03):
Pán poslanec Vetrák.
Laššáková, Jana, podpredsedníčka NR SR (2015-12-09):
S reakciou pán poslanec Hlina, nech sa páči.
Hrušovský, Pavol, podpredseda NR SR (2010-08-03):
Pán poslanec Kollár.
Kollár, Boris, predseda NR SR (2020-04-28):
Ďakujem. Pán poslanec Cmorej.
Kuffa, Štefan, poslanec NR SR (2022-09-28):
Vážený pán kolega Milan Mazurek, pozri sa trošku spätne dozadu. Vy ste pri prorodinnom balíčku vytvorili proliberálnu kliku. A ty si jeden z tých, ktorý si tu teraz vrieskal, ale ty tak vrieskaš, že ty ani seba samého nie si schopný počuť. Ty tak hulákaš, že aj seba prehulákaš. Ale ten prorodinný balíček, keď sme tuná hlasovali v pléne Národnej rady, a áno a súviselo to aj s tým, že či SaS-i zotrvajú vo vláde, alebo nezotrvajú. Ste nehlasovali za pro rodinný balíček. Ohliadnuc od SaS-ov, akí sú, ale ty si nepodporil rodiny na Slovensku. Hlavná vec, že ste, REPUBLIKA, jakí ste vy vlastenci, ako vy podporujete. A ako to chcete podporovať? Tých psov, čo Sulík tu nám mimoriad... mimoriadnu túto mal schôdzu Národnej rady, alebo keď predložil tuná návrh zákona, že psy a mačky žeby chodili do reštaurácie, naše deti aby zostali pod stolami, kdesi úplne na okraji. Ste vytvorili tu takú liberálnu kliku a budeš tuná vrieskať, hulákať. Si myslíš, že prehulákaš tuná celé Slovensko. To si na omyle. A na iných poukazuješ, že aký majú patent na rozum. No tak asi vy ho máte, ten patent na rozum. Ja budem stáť vždy na strane dobra a spravodlivosti a všetko pre to urobím. Všetko pre to urobím. A tu je vidieť, aká liberálna klika sa vytvára už teraz do budúcna a čo čaká Slovenskú republiku. Vážení občania, dávajte si pozor aj v najbližších voľbách, komu dáte ako tie hlasy, lebo tá liberálna klika sa už teraz dáva tuná dohromady v Národnej rade. A to je tá klika, ktorá má plné reči pomoci, tak SaS-i teraz sú mimo vlády a tu predkladajú koľké návrhy zákona, ale keď boli pri moci, boli málo aktívni a neurobili nič alebo minimálne pre Slovenskú republiku a pre tento štát. Je to hanba a ostuda.
Pellegrini, Peter, predseda NR SR (2023-11-14):
Pán poslanec Hajko.
Grendel, Gábor, podpredseda NR SR (2021-12-01):
A ešte pán poslanec Jozef Pročko.
Grendel, Gábor, poslanec NR SR (2017-04-06):
Ďakujem za slovo. Ja stále čakám na tie vedrá špiny, ktoré pán minister avizoval. Pani kolegyňa Kiššová, vy ste ich tiež nevzali so sebou, ani kýblik. Tak neviem, už začínam mať podozrenie, že buď ich pán minister vyzbieral z opozičných lavíc alebo žiadne vedrá špiny pripravené neboli. Uvidíme, ako na tom bude ďalší rečník v rozprave. Nechajme sa prekvapiť.
Bugár, Béla, podpredseda NR SR (2011-07-13):
No včuľ čo?
Kollár, Boris, predseda NR SR (2023-05-18):
Pán poslanec, to neni procedurálny návrh. (Potlesk.) Rovnako ani takéto, aj keď sú to kvetiny, ani predmety by sa nemali nosiť a rozdávať, ale... Pán poslanec Pollák má faktickú poznámku? Naozaj? Dobre, ďakujem pekne. (Reakcia z pléna.) Dobre. Pristúpime k hlasovaniu v prvom čítaní o návrhu poslanca Galeka na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach (tlač 1606), bod 81 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Petrovi Vonsovi, aby hlasovanie uvádzal. (Hlasovanie o návrhu poslanca Národnej rady Slovenskej republiky Karola Galeka na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov , tlač 1606.)
Danko, Andrej, predseda NR SR (2018-09-18):
Na vystúpenie pána poslanca dve faktické, uzatváram možnosť prihlásenia. Pán poslanec Grendel.
Pellegrini, Peter, podpredseda NR SR (2020-07-10):
Pani poslankyňa Šofranko.
Matovič, Igor, poslanec NR SR (2012-12-18):
Martin, povedal si, že kým nenapravíme chyby z minulých období, tak dovtedy nemáme žiadne morálne právo povedať: Súdnictvo, ži si svojím životom. Tým de facto si odsúdil stav spravodlivosti na Slovensku na súčasný stav naveky. V roku 3000, 5000, 10 000, kedy bude nejaká vládna moc, ktorá povie, že viete čo, vy pred nami ste neurobili žiadne chyby, takže nebudeme opravovať nič vlastne po vás v súdnej moci napríklad a tým pádom vlastne môžeme dať konečne súdnictvu slobodu žiť si svojím vlastným životom. Jednoducho týmto si odsúdil stav súdnictva na stav, v akom je, naveky, lebo vždy príde červená vláda, potom príde modrá vláda, potom červená, potom modrá, potom dva razy červená, potom tri razy modrá a vždy tí červení budú opravovať chyby po modrých a modrí po červených, lebo jednoducho vidia to inak. Ale my keď chceme opraviť podstatu a nadstaviť naozaj, aby súdnictvo si mohlo žiť svojím vlastným životom, sme odkázaní na vzájomnú spoluprácu v tomto a sadnúť si za jeden stôl a hľadať možno ústavné cesty na to, ako to urobiť. Ale keď to bude o tom, že si budeme raz opravovať chyby po tých, modrí po červených a červení po modrých, nikdy v živote sa nepohneme dopredu a budeme iba škodiť systému, presne tak isto ako pri Zákonníku práce. Na čo je dobré pre Slovensko, na čo je dobré pre podnikateľov a zamestnancov, že máme každé pomaly tri a pol roka alebo dva a pol roka iný Zákonník práce podľa toho, aká moc vládne? Na čo to je dobré? Jednoducho toto sú normy, do ktorých by sme sa nemali hrabať. Kde by sme nemali zneužívať moc na to, aby sme si de facto kupovali voličov a robili si z toho predvolebnú tému, lebo budeme sľubovať nejaké zásadné zmeny v Zákonníku práce, v dôchodkovom systéme a podobne. Na čo je dobré, že meníme dôchodkový systém podľa toho, aká vláda vládne? Absolútne na nič. Iba to škodí systému a takisto škodí systému takéto politikárčenie, ktoré tu politické strany predvádzajú 23 rokov na Slovensku, škodí systému spravodlivosti na Slovensku. Toto pochop.
Grendel, Gábor, podpredseda NR SR (2020-04-30):
V zmysle rokovacieho poriadku požiadal o vystúpenie v pléne pán predseda Národnej rady Boris Kollár.
Šeliga, Juraj, podpredseda NR SR (2020-07-14):
Otváram rozpravu, do ktorej som dostal jednu písomnú prihlášku od pani Kataríny Hatrákovej. Nech sa páči, pani poslankyňa, máte slovo.
Beluský, Martin, poslanec NR SR (2020-04-23):
Ďakujem za slovo. Naša strana má také krédo, alebo tak hovoríme ľuďom, že politici by sa mali hodnotiť nie na základe sľubov, ale na základe činov. Aj v tomto programovom vyhlásení vlády je naozaj veľmi veľa sľubov a mnohé z nich, keď sa vám podarí do praxe zaviesť, tak ako to spomínal kolega Marian Kotleba, tak my budeme radi, naozaj, budeme vám tlieskať a občania môžu byť spokojní. Ale nemali by sme vás hodnotiť na základe sľubov, ktorých v tom programovom vyhlásení je naozaj veľa, ale mali by sa zhodnotiť na základe činov, ktorých za tento mesiac bolo niekoľko a už sami ste ukázali, že dokážete, už niekoľkokrát ste dokázali porušiť svoje vlastné programové vyhlásenie vlády, keď ste napríklad nepriamo novelizovali zákony tými tzv. prílepkami, ktoré nijakým spôsobom nesúviseli s obsahom daného zákona. A to nielenže ste prijímali také zákony, ktoré nesúviseli s COVID-19, ale vy ste dokonca aj porušili skrátené legislatívne konanie a veci, ktoré mali prejsť štandardným medzirezortným pripomienkovým konaním, aby sa mu mohla naozaj široká odbornosť vyjadrovať, tak ste si to tam prilepili a sami ste si do programového vyhlásenia vlády napísali, že to robiť nechcete a už niekoľkokrát ste to porušili. Tých vecí, ktorých v tom programovom vyhlásení vlády ste už porušili, je naozaj veľmi veľa a tomu sa budem osobitne venovať vo svojom príspevku v rozprave. Ďakujem pekne.
P. Hrušovský, podpredseda NR SR: (2002-08-20):
(Hlasovanie.) 82 prítomných, 64 za návrh, 6 proti, 11 sa zdržalo, 1 nehlasoval. Konštatujem, že Národná rada rozhodla o tom, že návrh na odvolanie ústredného riaditeľa vykoná verejným hlasovaním. Panie poslankyne, páni poslanci, pristúpime k hlasovaniu. (Ruch v rokovacej sále.) Pán poslanec, budeme teraz hlasovať o návrhu na odvolanie, po hlasovaní o návrhu budeme potom môcť rozhodovať o vašom procedurálnom. Nech sa páči, pán poslanec Cuper, ale zmysluplný! J. Cuper, poslanec: Ďakujem, pán predsedajúci, že ste si všimli, že sa hlásim už najmenej desať minút.
Jurinová, Erika, podpredsedníčka NR SR (2014-06-26):
Pán spravodajca, chcete zaujať stanovisko? Keďže nie, prerušujem rokovanie o tomto bode programu. A budeme pokračovať návrhom pána poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a o príspevku na viac súčasne narodených detí a o zmene a doplnení niektorých zákonov . Návrh zákona je uvedený, uverejnený ako tlač 1017. Návrh na jeho pridelenie na prerokovanie výborom je v rozhodnutí č. 1023. Pán poslanec Hlina, opäť máte slovo, môžete predniesť svoj návrh.
Danko, Andrej, podpredseda NR SR (2024-04-23):
Ďakujem. Pani poslankyňa Kolíková s reakciou nevystúpi, nie je v sále, takže vyhlasujem rozpravu za skončenú. Chce k rozprave zaujať stanovisko navrhovateľ?